2n al Minisumo Lego del Robolot 2019! - Scratchers 34 (Club Robòtic Balsareny)\nScratchers 34 (Club Robòtic Balsareny)\nEl que estic fent\nWeb oficial Scratch\nAprèn amb Scratch\nVídeos Scratch Frank Sabaté\nVídeos Scratch CodeClubCat\nClauTic - Robòtica educativa\nRecursos Lego WeDo\nVídeos BlueAngel Robotics\nEl que estic fent > \n2n al Minisumo Lego del Robolot 2019!\n14 de jul. 2019, 4:20 publicada per Club Robòtic Balsareny [ actualitzat el 14 de jul. 2019, 4:22 ]\nEl passat diumenge 12 de maig, el robot E-Robot, construït i programat per l'Èric Medina del Club Robòtic Balsareny, va aconseguir la 2a posició en la competició de robots Minisumo Lego del Robolot 2019, celebrada a Olot.\nAquesta competició consisteix en combats entre robots autònoms, construïts amb peces de LEGO, on l'objectiu és expulsar el robot contrincant fora de la pista en menys d'un minut. S'interpreta que un robot ha caigut si alguna de les rodes surt fora de la pista. Les pistes de competició són circulars, de 94 cm de diàmetre, blanques i amb una franja negra tot al voltant que en delimita les vores. Els combats són de dos robots, i un cop comença la lluita ja no es pot tocar el robot fins que finalitza l'enfrontament. Cada disputa entre robots consta de tres combats: en un els robots es situen mirant cap a la dreta, en un altre es miren frontalment, i en el darrer es posen mirant cap a l'esquerra (respecte al contrincant).\nE-Robot està construït amb peces de LEGO Mindstorms EV3. Consta de 2 motors que mouen un total de 4 rodes, situades a darrera, per mitjà d'engranatges reductors (que incrementen la força de tracció). Disposa de 3 sensors de color, amb els que ha de saber quan està a punt de sortir de la pista, i d'un sensor de distància, per localitzar al robot contrincant. Té un pes de 1.150 grams i unes mides lleugerament inferiors als 300x250 mm, per complir amb les especificacions del concurs.\nEl robot E-Robot, segon al Minisumo Lego del Robolot 2019\nEn la competició varen participar un total de 24 equips vinguts d'arreu de Catalunya. Al llarg de la fase classificatòria el robot de l'Èric Medina va anar guanyant o empatant la majoria de combats als quals es va enfrontar. Amb això va aconseguir els punts necessaris per quedar classificat entre els 4 finalistes.\nDurant les semifinals el robot va patir un greu entrebanc quan es va sortir el cable que alimentava el sensor de distància, quedant-se aturat enmig de la pista; malgrat això el robot contrincant es va auto-eliminar retrocedint fins a sortir de la pista després d'haver vist amb el seu sensor la pala negra que E-Robot incorporava al seu frontal.\nLa final va ser molt igualada. E-Robot va guanyar el primer combat, i els dos següents van estar a punt d'acabar en empat per temps, car tots dos robots tenien una força molt similar. Però finalment el triomf va ser per a l'equip Volcanic Team.\nAquí teniu un vídeo amb les intervencions més destacades de E-Robot a la competició:\nLink al vídeo (YouTube)\nAquest triomf ha estat una estratègia a llarg termini. La participació de l'Èric Medina al Minisumo Lego es va iniciar l'any passat, amb el robot Scratchers 34. La construcció externa era força similar a la del robot actual. També tenia el centre de gravetat baix; un pes una mica inferior (1.050 grams); la disposició dels motors, engranatges i rodes era la mateixa; i també tenia els mateixos sensors, en una posició força semblant. Per al seu disseny es varen seguir una sèrie de consells donats pel youtuber Kyle Markland ("Builderdude35") en el seu canal de robòtica amb LEGO. Amb aquest robot l'any 2018 va aconseguir guanyar aproximadament la meitat dels combats als quals es va enfrontar.\nEl robot Scratchers 34, participant al Robolot 2018\nAmb aquest percentatge de victòries, quedava clar que Scratchers 34 no era pas un mal robot, però encara no era prou bo com per aconseguir ser finalista. Un anàlisi detallat dels vídeos dels combats de 2018 va permetre detectar una dotzena de defectes que calia corregir. Així és com l'Èric va dissenyar el nou E-Robot: va introduir importants canvis en la programació (la velocitat de moviments, com havia de reaccionar en veure l'altre robot, com havia de respondre a la línia negra de les vores,...), la forma externa, el repartiment del pes per unitat de superfície,... Va afegir una pala negra en el frontal, i va variar lleugerament la posició dels sensors.\nTots aquests canvis han demostrat el seu encert amb la 2a posició assolida en la competició. Però una anàlisi dels vídeos dels combats de 2019 ja ha fet sortir a la llum tres defectes, que el nou E-Robot haurà de corregir si vol continuar guanyant. No us podem donar detalls més extensos, ja que l'Èric no vol donar pistes que els seus contrincants puguin fer servir per derrotar-lo.\nCom a premi per la segona posició assolida, l'Èric va rebre 100 euros i un kit de robòtica KEYBOT Coding Education Robot, de Keyestudio, que permet la construcció d'un robot programable amb Arduino.


expressava - De paraules per Context\nFritz! va cridar, tot travessant la cortina de muralla, -galants coses t'innovaré! -Vaja... bé! vaig dir-me, -encara més coses... Decididament el diable es fica en els nostres afers! Maria Lagoutte havia desaparegut. El picador i el seu camarada entraren torre endins. La cara de Sperver expressava una irritació continguda, la de Sebalt una amarga ironia.


Prova pilot per evitar accidents en els carrils bus contra direcció | betevé\nSemàfors al paviment per evitar accidents al carril bus contra direcció de travessera de Gràcia\nLa prova pilot vol comprovar si la llum que projecten els LED alerten millor els vianants\nTxell Partal Maresma | diumenge, 3 de gener del 2021, a les 15.13\nL’Ajuntament ha iniciat una prova pilot per reforçar la senyalització del carril bus contra direcció ubicat a la travessera de Gràcia. Es tracta de posar un semàfor al paviment previ al pas de zebra per tal d’evitar possibles accidents i millorar la seguretat dels vianants.\nUna possible solució a la sinistralitat dels carrils contra direcció\nEn els darrers deu anys hi ha hagut més de 130 accidents als carrils bus contra direcció, que han causat dues víctimes mortals i més de 16 persones amb lesions greus que han requerit hospitalització. Per això, al novembre, el tinent d’alcalde de Prevenció i Seguretat, Albert Batlle, va obrir la porta a retirar algun dels 14 carrils bus contra direcció que hi ha a la ciutat. Finalment, l’Ajuntament ha decidit impulsar aquesta prova pilot.\nLa majoria d’accidents han estat per vianants que no obeeixen el semàfor, per això, ara l’Ajuntament ha fet aquesta prova a la cruïlla de travessera de Gràcia amb el carrer de Muntaner. Allà ha instal·lat una franja de LED a la vorera que reprodueix a terra el mateix color dels semàfors de vianants. La prova vol comprovar si la llum projectada alerta millor els vianants.\nNo ho han fet en qualsevol punt de la ciutat. El carril bus que circula contra direcció a la travessera de Gràcia és un dels que més sinistralitat ha registrat, així com queixes veïnals i laborals i de l’Escola Infant Jesús.\nLa prova pilot estarà vigent durant un període de tres mesos. Després s’analitzarà i avaluarà l’efectivitat de la mesura abans de decidir si s’implementa o no a altres llocs de la ciutat.\nL’Ajuntament implementa també altres millores\nAquesta no és l’única mesura que s’ha pres per senyalitzar els carrils bus contra direcció de la ciutat. Als semàfors dels passos de vianants s’hi han col·locat cartells per advertir-ne els ciutadans. A la calçada també s’ha posat senyalització horitzontal informant que circulen busos en sentit contrari. I s’han col·locat fitons de segregació del carril bus, com a mínim abans i després dels passos de vianants, perquè es vegi més visualment.


Drons per controlar l’aforament de les platges de Barcelona en temps real\nPlatja de La Barceloneta, estiu del 2021 / Jordi Play\nS'actualitzarà l'aforament cada 1,5 hores durant les hores de més afluència en temporada alta\nLa temporada de platges a Barcelona arriba carregada de novetats. No només per la prohibició de fumar a les deu platges de la ciutat, sinó perquè l’Ajuntament de Barcelona posa en marxa una prova pilot per provar l’ús de drons per millorar la gestió de les platges i zones de banys de Barcelona i estimar l’aforament en temps real. Com? Amb l’obtenció d’imatges i vídeo mitjançant tecnologia dron per millorar l’eficàcia i l’eficiència en la gestió del litoral barceloní. De fet, s’actualitzarà l’aforament cada 1,5 hores durant les hores de més afluència en temporada alta, entre les 11 i 19h.\nDrons sobrevolant les platges\nL’estiu passat ja es a dur a terme una prova de concepte per estudiar la viabilitat i la idoneïtat de la utilització de la tecnologia dron per gestionar l’accés a les platges i donar resposta a la llei de protecció i ordenació del litoral. I ara es farà aquest pas després que s’hagi signat un conveni de col·laboració entre l’Ajuntament, l’Institut Municipal d’Informàtica i BIT Habitat per preparar la tecnologia dels drons al Laboratori d’Innovació Urbana de Barcelona. Amb aquesta tecnologia es podrà estimar l’aforament en temps real de les platges, però també obtenir la informació per definir els patrons d’ús espai-temporals i optimitzar la gestió de l’aforament, optimitzar també la neteja, detectar abocaments i obtenir informació en el seguiment de l’impacte dels temporals en el litoral.\nDrons a les platges: què passa amb la intimitat?\nPer tal de garantir la protecció dels drets i llibertat de les persones, i d’acord amb el que estableix l’Autoritat Catalana de Protecció de Dades, el sistema de processament d’imatges en temps real les anonimitza en el mateix procés de generació i elimina les originals immediatament després. Per tant, no queda rastre de les persones que són a la platja en aquell moment. El sistema que es posa en pràctica a les platges, un cop processades totes les imatges que conformen una platja, procedeix a agregar els aforaments per imatge per obtenir l’aforament total, sense que hi hagi, en cap cas, reconeixement de les persones.\nEl cost de la licitació és de 169.279,00 euros i el període de vigència és des de la signatura de contracte fins a 31 de desembre de 2022. Segons les bases, l’empresa adjudicatària ha de disposar, com a mínim, de dos drons amb càmera integrada i operatius en tot moment. També haurà de tenir els recursos humans necessaris per complir amb tots els requisits establerts.\nI com ja hem dit, fumar a les platges de Barcelona està prohibit des d’aquest mes d’abril i durant tots els dies del 2022, encara que no sigui temporada de bany. Així ho ha anunciat l’Ajuntament, que ha preparat un canvi d’ordenança per implantar a les 10 platges de la ciutat la prova pilot que va fer en 4 d’elles l’estiu passat. L’objectiu, segons el consistori, és “facilitar llocs de convivència més saludables” i amb menys residus.\nI quan entra en vigor la prohició a les deu platges de la ciutat? La mesura s’aplicarà en dues fases: la primera es farà entre l’abril i el juny del 2022, període en què hi haurà una campanya informativa per donar a conèixer la prohibició i conscienciar sobre els beneficis per a la salut i el medi ambient. La segona fase començarà al juliol, amb la regulació en vigor, que s’allargarà tot l’any. Aquet estiu passat ja es va fer una prova pilot que prohibeix fumar en quatre de les platges de la ciutat, a Sant Miquel, Somorrostro, Nova Icària i Nova Mar Bella.


Sevillanes pre-estiu del centre dia Nova Lloreda | Mutuam\nEl centre de dia Nova Lloreda de Badalona va voler acomiadar-se de la primavera d’una forma especial. Per això, va acollir la visita d’un grup de sevillanes provinent del Centre Cívic Can Mariner, de Santa Coloma de Gramenet, que van oferir a usuaris i treballadors un bon espectacle de música, ball i castanyoles. Els assistents van participar-hi activament i van passar una estona entretinguda i amable amb aquestes dones tan actives, fet pel qual segur que el centre repetirà la iniciativa.\nAmpliar informacióEncara no coneixes els centres de dia de Grup Mutuam?\nactivitats gent gran, balls, Centre de Dia Nova Lloreda, centres de dia gent gran, Sevillanes


El Parlament Europeu es pronuncia sobre el futur de Schengen | Des del petit país\nEl Parlament Europeu es pronuncia sobre el futur de Schengen\nNota de fons publicada a l’espai web de la Secretaria de Política Europea i Internacional del PSC sobre el debat que varem mantenir la setmana passada a la sessió plenària del Parlament a Estrasburg.\nEn les darreres setmanes, la gestió dels fluxos migratoris procedents del nord d’Àfrica ha motivat l’establiment d’un front comú dels governs francès i italià per impulsar una reforma del Tractat de Schengen sobre lliure circulació a la UE. Superat l’enfrontament inicial, Sarkozy i Berlusconi van presentar una proposta a les institucions europees per encetar la modificació de Schengen perquè es contempli l’establiment de controls fronterers interiors en circumstàncies excepcionals,com l’actual onada migratòria des de la riba sud de la Mediterrània, i es reforcin els mecanismes de solidaritat dels Estats membres.\nLa passada setmana, la Comissió va presentar un informe d’avaluació amb mesures per millorar la gestió de la immigració que inclou la proposta franco-italiana i planteja, fins i tot, la suspensió del Tractat de lliure circulació en casos d’immigració massiva.\nEl beneplàcit de la Comissió a les peticions de Sarkozy i Berlusconi han estat objecte d’un intens debat en la sessió plenària del Parlament Europeu d’aquesta setmana, en què hi ha participat el president de la Comissió José Manuel Durao Barroso i representants de la Presidència hongaresa de torn del Consell.\nEl Grup dels Socialistes i Demòcrates al Parlament Europeu (S&D) ha reiterat que la modificació de Schengen en sentit restrictiu suposa “una greu regressió en el procés d’integració europea i atempta contra l’esperit mateix de la Unió Europea, atacant un dels seus principis vertebradors, la llibertat de moviment”.\nPoques hores després del debat a Estrasburg, el govern conservador de Dinamarca va assolir un acord polític amb els seus socis d’extrema dreta per restablir els controls fronterers, trencant de forma unilateral amb les disposicions de Schengen.\nMaria Badia, vicepresidenta del Grup S&D, ha lamentat que “el triomf de les lògiques i els interessos nacionals enfront els compromisos adoptats pels Estats Membres en el marc de la Unió. La proposta de la Comissió i la posterior actuació del govern danès amb la complicitat de l’extrema dreta són passos enrere que desfan els esforços i la dedicació de tots i totes en la construcció europea”.\nEn aquest sentit, ha afegit que “és intolerable que la Comissió, una institució que representa als 27 i que és la guardiana dels Tractats Europeus, vulneri els principis de la UE i els vincles de solidaritat, col•laboració i codecisió que ens uneixen i que són un signe d’identitat del projecte europeu”.\nEl grup dels Socialistes i Demòcrates al Parlament Europeu defensen l’enfortiment del Tractat de Schengen mitjançant la seva correcta interpretació i aplicació – que ja contempla situacions excepcionals – i el treball conjunt per definir una veritable política d’immigració comuna i d’asil. El Grup S&D ha insistit en que “no es pot permetre que el que ha de ser un debat sobre el futur de les polítiques europees en matèria d’immigració es converteixi en una excusa per retallar drets, alimentar un clima de por i fer d’Europa un espai insolidari i intolerant”.\nPublicat a Actualitat, Política europea\n← Bon dia d'Europa 2011\nContra els missatges de divisió a Europa →\nAgrupament Socialista Egipte comerç internacional Catalunya Fòrum Cívic PSOE Síria Cultura Pressupostos Internet Federalisme Europa socialisme EUA Unió Europea acord de comerç Itàlia democràcia Sèrbia Kosovo euroregions eleccions Comissió Intervencions Líbia Diada candidatura catalana Alemanya institucions Mediterrani Parlament Pregunta Parlamentària Berlusconi Nazisme S&D estat de dret


Inici » Sala de premsa » Notícies RSE » Ercros rep el premi a la transparència atorgat per la Federació de la Indústria Química\nTeresa Conesa, secretària general d'Ercros ha estat l'encarregada de recollir el premi i ha assegurat que "una empresa transparent és aquella que s'obre per sotmetre’s a l'escrutini públic, a les madures però sobretot a les dures, que és quan la transparència posa a prova la responsabilitat social de l'empresa." Així mateix, ha agraït a Feique "el premi atorgat i el suport institucional rebut".\nEls premis RSE del sector químic tenen com a objectiu reconèixer el compromís de les companyies químiques adherides al programa Responsible Care amb els principis del desenvolupament sostenible i la responsabilitat social. L'acte de lliurament s'ha celebrat a la seu de la CEOE i ha estat presidit per Esther Pérez, subdirectora de RSE del Ministeri d'Ocupació i Seguretat Social i ha comptat amb la presència de German Granda, director general de Forética i Juan Antonio Labat, director general de Feique.\nErcros, primera empresa de química bàsica espanyola, està adherida des de 1994 al programa Responsible Care, una iniciativa voluntària del sector químic per aconseguir que les empreses, en el desenvolupament de la seva activitat, arribin millores contínues en relació amb la seguretat i la protecció de la salut i el medi ambient, així com la distribució i tutela dels productes i la comunicació amb les parts interessades.


29.01.2014 - 07:13\nChoumicha, amb la seva filla, a la biblioteca de l’escola Mas Masó de Salt. / Foto: Carles Palacio.\nLa Carme repassa la lectura amb la Júlia, la seva filla, a la biblioteca de l’escola Mas Masó de Salt, que és plena de famílies -pares, mares, nens- que fan deures i activitats conjuntament. “Abans li costava molt llegir i concentrar-se sola, però aquí aprenem de forma divertida i se la veu més interessada”, explica la Carme. Com ella, la majoria de famílies que participen al taller d’estudi assistit de Mas Masó -molts d’ells no porten ni mig any- estan convençuts de la importància que té la seva presència a l’escola per l’aprenentatge dels seus fills. “Estan més motivats”, “estan contents de veure que els seus pares es preocupen”, “agafen l’hàbit d’estudiar també a casa”, “milloren els resultats”… Aquestes són algunes de les valoracions que fan en Mohammed, la Seidatou, la Fatima, la Lamiae, la Carme, la Choumicha o la Karima, tots ells pares i mares saltencs que han decidit implicar-se més en l’educació dels seus fills en veure que l’escola els obria les portes.\nMohammed, Carme, Choumicha, Karima, Fatima, Lamiae i Seidatou. Pares i mares de l’escola Mas Masó de Salt / Carles Palacio\nL’escola Mas Masó fa només dos anys que té en marxa amb aquest programa de treball entre famílies, alumnes i mestres -que supervisen l’activitat-. En el seu cas ho fan en horari extraescolar. Però cada cop hi ha més centres que han vist en l’implicació familiar una palanca cap a la millora dels resultats dels infants i en la reducció de les desigualtats, i aposten inclús per traslladar la seva participació dins les aules i en l’organització del centre. “La participació de les famílies i també d’altres membres de la comunitat en el programa escolar té una gran incidència en els resultats acadèmics dels infants”, conclou Ramón Flecha, catedràtic de Sociologia a la UB i coautor de l’estudi Actuacions d’èxit a les escoles europees, que repassa diferents models de centre europeus per encàrrec del ministeri d’Educació.\nPerò la voluntat de molts centres no es redueix a augmentar la participació de les famílies, sinó que pretenen provocar un canvi de concepció de l’escola que permeti als pares i mares “sentir que en formen part”, en paraules de Gerard Ros, director del Mas Masó. “Ens passegem per aquí com si fos casa nostra, els nens ens veuen, venim a la biblioteca…”, explica la Karima. En aquest sentit, els programes de treball conjunt entre famílies i docents “van acompanyats d’una coordinació i un diàleg constant, d’una predisposició de l’escola”, explica Ros. De fet, en aquest centre de Salt els mestres i pares i mares preparen junts, cada dilluns, les activitats i estratègies que seguiran durant l’estona amb els fills al taller assistit.\nGrups interactius: les famílies a classe\nEntre les experiències de participació familiar a les escoles hi juguen un paper principal les comunitats d’aprenentatge, projectes de centre que intenten implicar totes les persones que influeixen en el desenvolupament de l’infant -mestres, amics, veïns, associacions veïnals, voluntaris i, sobretot, famílies- per millorar la seva educació. Mas Masó n’és un exemple. A Catalunya hi ha unes 40 comunitats d’aprenentatge. Un altre cas és el de l’escola Tanit, de Santa Coloma de Gramenet, que fa anys que a les tardes treballa amb grups interactius. “Durant una hora i mitja, la classe es divideix en grups, i per a cadascún d’ells hi ha un referent adult -pot ser un mestre, una família o un voluntari-. Llavors els grups de nens van rotant i fant les activitats de cada lloc, que són temàtiques i interactives, experimentals, amb un component de joc”, relata Montse Ruiz, directora de Tanit.\n“No es tracta d’ensenyar-los, sinó que s’ensenyin entre ells; els alumnes s’esforcen per explicar el que fan, i això obté uns resultats espectaculars”, apunta Flecha, impulsor de les comunitats d’aprenentatge a Espanya. Màrius Martínez, professor d’Orientació Professional de la UAB i referent també de la implicació familiar a les aules, enumera més avantatges d’aquests grups: el “treball en l’heterogeneïtat”, “la col·laboració” o inclús “l’empoderament dels pares i mares”, que en alguns casos pensen, de manera equivocada, que no poden aportar res a l’educació dels seus fills.\nLa directora del Tanit, que compta amb aquest projecte des de l’any 2.000, assegura que ja no sabria enfocar la seva relació amb les famílies d’una altra manera, i en afegeix d’altres avantatges d’aquesta pràctica. Per una banda, “si família i escola van junts, el nen se sent reforçat i li puja l’autoestima, se sent segur perquè tots anem en una mateixa direcció”, i a més a més, “la presència de famílies i voluntaris a l’aula fa que tinguis més personal, que gaudeixis d’una atenció més personalitzada que és clau, entre altres coses, per reduir les desigualtats”.\nFamílies i mestres: una persona un vot\nConsiderar la família com a part integrant de l’escola comporta també donar-li certa capacitat d’intervenció i decisió en el dia a dia dels centres. En la majoria d’escoles, els pares i mares tenen veu a través dels canals clàssics: les AMPA -en tasques sobretot d’organització: menjadors escolars, activitats extraescolars…- i el Consell Escolar -organisme format per diferents actors de la comunitat educativa, entre els quals hi ha les famílies, i que ara perd la capacitat de decisió amb l’entrada en vigor de la LOMCE-. Però escoles que tenen comunitats d’aprenentatge aposten per reforçar la participació de pares i mares amb comissions mixtes -de mestres i famílies- que s’encarreguen de diferents necessitats de l’escola i que rendeixen comptes davant l’assemblea del centre.\nA l’escola Lledoner, de Granollers, aquestes comissions tenen com a objectiu “dur a terme projectes que ens marquem cada quatre anys”. “Poden ser de foment de la lectura, de serveis extraescolars, d’alimentació, de decoració…”, comenta el director Ricard Las Heras, que afegeix que estan formades per “voluntaris que són famílies, algun exalumne, entitats, l’Ajuntament…” I un cop a l’any han de retre comptes davant el plenari, una assemblea en la qual hi prenen part els vocals de cada comissió, de l’AMPA i del Consell Escolar. “Procurem que hi hagi consens per aprovar els punts, però d’entrada cada persona és un vot”, explica Las Heras, remarcant que inclús en matèria pedagògica els pares i mares tenen la mateixa capacitat de decisió que els mestres.\nHoraris laborals, un inconvenient?\n“Estic encantada de poder venir a ajudar en l’educació del meu fill, perquè si els meus pares haguessin fet el mateix amb mi potser ara no estaríem així, però també es cert que si trobés feina no podria venir”, explica la Seidatou. La Lamiae hi ha dies que tampoc no pot venir, perquè treballa, i llavors és el seu fill gran qui ve a l’escola a ajudar al petit. Catalunya està lluny d’aconseguir una integració familiar com la de Finlàndia, el país europeu de referència en aquest aspecte, que reserva un espai a les aules per als pares i mares que vulguin assistir a les classes. Però fins a quin punt no és culpa de les extenses jornades laborals? O de la normativa dels centres?\n“Sí que hi ha molts factors que ho dificulten: la conciliació laboral, la tradició, la falta d’ajudes a les famílies, inclús el marc legal… Però al final és l’escola qui pot decidir si obre les seves portes o no”, analitza Jordi Collet, sociòleg de la Universitat de Vic. “Tot són condicionants, però cap és determinant, i la prova és que ja hi ha moltes escoles que ho fan molt bé”, conclou Collet, que es mostra força crític amb l’actitud fins ara dels centres i dels docents d’acceptar la família com a agent educador.\nMàrius Martínez, per la seva banda, aprofundeix en el fet que no és necessària una participació com la finlandesa sempre que hi hagi una “predisposició” per part de centres i escoles. “Hem d’acceptar que la seva implicació pot tenir intensitats diverses, no és pot ser purista i pensar que la participació ha de ser absoluta en tots els casos, perquè molta gent no pot”, opina Martínez. És tan important aquell pare que pren part dels grups interactius cada tarda com la mare que només té dues hores lliures a la setmana i les dedica editar des de casa seva la pàgina web del centre. “Això és la igualtat de les diferències”, sentencia Martínez.


plaestanydigital.cat | Banyoles Televisió - Les Gangues al carrer tanquen el període de rebaixes a Banyoles\nAquestes han estat unes Gangues atípiques. I és que com tot, l’esdeveniment s’ha hagut de modificar i adaptar a les noves circumstàncies, amb mesures extres per garantir la seguretat. Tot i això, l’activitat s’ha pogut dur a terme amb normalitat, amb més d’una cinquantena d’establiments de moda, calçat, parament de llar o complements. Des de l’Associació Banyoles Comerç i Turisme fan un balanç positiu de la jornada ja que, asseguren, l’assistència de gent ha estat molt bona, potser, inclús, més elevada que la de l’any anterior.\nUna de les novetats d’aquest any és que totes les parades es van concentrar a la Plaça Major i la Plaça dels Turers. Aquesta proposta ja es va plantejar després de la darrera edició de les Gangues per evitar que quedessin espais buits. La presidenta de l’Associació Banyoles Comerç i Turisme, Dolors Busquets, assegura que la nova distribució ha funcionat bé.\nPel que fa a les mesures de seguretat, es va delimitar el perímetre de la Plaça major amb tanques i es van col·locar quatre punts d’accés per controlar l’aforament, que no podia ser superior de 800 persones. El mateix es va fer a la Plaça dels Turers, però amb només dos punts d’accés i una aforament limitat a 60 persones.


EACC - VIBRACCIONS: DEL GEST AL SO\nVIBRACCIONS: DEL GEST AL SO\n16 de novembre de 2020 - EACC\nSense moviment no hi ha so. I no parlem del gest del músic, sinó de la vibració mateixa interna que genera el so. Aquest taller multisensorial explorarà i mostrarà a través de diferents vies (moviment, espai, llum) com el so sempre està en moviment.\nUsant un instrument com el theremin, que tothom pot tocar, generarem so que interactuarà amb llums en moviment per fer visible el que escoltem i d’aquesta manera, que tothom puga accedir visualment i/o auditivament a aquesta experiència.\nUn taller en què la música es podrà vore.\nOBERT AL PÚBLIC PRÈVIA INSCRIPCIÓ\neacc@gva.es i telèfon 964 72 35 40\n19.00 h. GRATUÏT


(Vilafranca) 22D Marxa Torxes per l'Amnistia - Indymedia Barcelona\n(Vilafranca) 22D Marxa Torxes per l'Amnistia\nper radikalgai\t 18 des 2007\nEL PROPER DISSABTE 22 DE DESEMBRE ES FARÃ� A VILAFRANCA DEL PENEDÃ�S UNA MARXA AMB TORXES PER EXIGIR LA LLIBERTAT DE LES PRESES I PRESOS POLÃ?TICS CATALANS.\nLa Coordinadora Antirepressiva del PenedÃ¨s, amb el suport de la resta de colÂ·lectius de l'esquerra independentista, convoca pel proper dissabte 22 de desembre una mobilitzaciÃ³ a Vilafranca per exigir la llibertat de les preses i presos polÃtics catalans. Un any mÃ©s, pels vols del nadal , el colÂ·lectiu de suport a les preses i presos polÃtics catalans Rescat fa una crida a l'organitzaciÃ³ de Marxes de Torxes per l'Amnistia arreu dels PaÃ¯sos Catalans sota el lema "Llibertat presos i preses poÃtiques catalanes! Per nadal els i les volem a casa!" per recordar que la Laura, en Diego, la Marina, en Zigor i la Lola es troben dispersades a les presons dels estats espanyol i francÃ¨s a centenars de quilÃ²metres del seu cercle afectiu i social patint un rÃ¨gim penitenciari dâ��arbitarietats i prepotÃ¨ncia.\nLâ��empresonament dâ��aquestes persones compromeses en lluites socials Ã©s una via repressiva mÃ©s per intentar fer callar les veus dissidents a la nostra societat. La indefensiÃ³ jurÃdica, el linxament mediÃ tic, els aÃ¯llaments i les tortures sÃ³n les eines que estan emprant lâ��Estat per coaccionar i silenciar la contestaciÃ³ social.\nMalgrat tot, sÃ³n moltes les persones que segueixen sortint al carrer per exigir la llibertat de les preses i presos polÃtics en concentracions, manifestacions, marxes fins les presons...i d'aquesta manera visibilitzen amb fermesa i perseveranÃ§a la denÃºncia de les contÃnues vulneracions a les que es veuen sotmesos els presos i les preses polÃtiques catalanes i la reivindicaciÃ³ de l' estatus de presos i preses polÃtiques que els hi correspon.\nA Vilafranca s'ha convocat una concentraciÃ³ el dissabte 22 de desembre a les 7 del vespre a la plaÃ§a de la Vila que acabarÃ prenent forma d'una marxa amb torxes pels carrers del centre de la vila amb finalitzaciÃ³ altra vegada davant l'Ajuntament on es farÃ la lectura del comunicat del colÂ·lectiu de suport a les preses i presos polÃtics catalans Rescat i es projectarÃ un vÃdeo amb imatges de les mobilitzacions per l'amnistia a la nostra comarca i arreu del paÃs.\nRe: (Vilafranca) 22D Marxa Torxes per l'Amnistia\nLlista de les Marxes de Torxes pel dissabte 22 de desembre:\nCardedeu — Dia 25 — 11h —- Plaça de l’Ajuntament\nper ...\t 18 des 2007\nJULIAN MUÑOZ EXTERA ASKATASUNA!\nper mes marxes amb torxes\t 18 des 2007\n12H PRESÓ DE DONES WAD-RAS c/ Doctor Trueta\n17H PRESÓ DE JOVES DE TRINITTAT c/ Pare Manjón\n20H PRESÓ D' HOMES LA MODEL c/ Entença\nNO MÉS PRESONS! JUSTICIA SOCIAL! AMNISTIA TOTAL!\nper un\t 19 des 2007\nendavant a les marxes de torxes: totes!\nels pressos són els qui més arrisquen en les lluites! mort als moralistes!\nper una\t 20 des 2007\nCOMUNICAT DE RESCAT-COLÂ·LECTIU DE SUPORT A LES PRESES I PRESOS POLÃ?TICS CATALANS:\nDe nou arriben aquestes dates i de nou ens bombardegen amb falsa felicitat, amb llumetes de colors i amb embolcalls buits. Tot al nostre voltant transpira una mena de pau sostinguda en el tradicionalisme, en el confort i en el consumisme, valors essencials dâ��aquesta societat neo-liberal.\nI Ã©s en aquestes dates que nosaltres tornem a sortir al carrer per denunciar que els nostres companys i les nostres companyes romanen ostatges dâ��un conflicte armat, presos i preses per voler canviar lâ��actual ordre establert i aconseguir que es respecti la paraula del poble. I sortim a recuperar el carrer i a cridar, amb la nostra presÃ¨ncia, que als nostres barris i a les nostres viles no hi som ni tots, ni totes.\nÃ�s per aixÃ² que des dâ��aquest espai de lluita en el que convertim les marxes de torxes als PaÃ¯sos Catalans, volem reivindicar lâ��amnistia no com una mera excarceraciÃ³, si no com un pas dâ��avanÃ§ emmarcat en una soluciÃ³ global. PerquÃ¨ la superaciÃ³ dels conflictes que generen presos i preses polÃtiques passa, obligatÃ²riament, per la superaciÃ³ dels problemes polÃtics que van originar el propi enfrontament. PerquÃ¨ allÃ a on sâ��ha perdut la llibertat de triar el propi futur, aquesta ha de ser restituÃ¯da. PerquÃ¨ la lluita Ã©s lâ��Ãºnic camÃ i nosaltres nomÃ©s sabem viure a aquesta banda de la barricada, volem a la Marina, a en Diego, a la Laura, a en Zigor i a la Lola lliures en una Terra Lliure.


Escoles bressol, noves places per treballar a l'Ajuntament i Barcelona ciutat lliure del TTIP | Barcelona en Comú\nEscoles bressol, noves places per treballar a l'Ajuntament i Barcelona ciutat lliure del TTIP\nMés escoles bressol...públiques i de qualitat!\nL’Ajuntament crearà 847 noves places d’escoles bressol en els pròxims tres anys\nDisposem d’una extensa però alhora insuficient xarxa de centres públics. Actualment són 97, tot i que encara moltes famílies no poden accedir-hi. És necessari un nou impuls, per això s’ha anunciat la voluntat d’ampliar la xarxa d’escoles bressol municipals de la nostra ciutat amb la creació d’una desena de centres nous. La construcció d’aquests equipaments educatius (a més de l’ampliació d’un edifici) suposarà l’increment de 847 noves places, tan necessàries a la nostra ciutat.\nMés info: https://barcelonaencomu.cat/ca/post/mes-escoles-bressolpubliques-i-de-qu...\n1.900 places per treballar a l'Ajuntament que enfortiran la institució\nLa llei Montoro no permet a les administracions locals fer algunes despeses encara que tinguin diners, tampoc renovar plantilles ni contractar gent. L'Ajuntament ha trobat la manera per esquivar la llei: declarar serveis essencials serveis públics que fins ara no ho havien estat, però que són tan necessaris com el personal per a les escoles bressol o els seveis socials. A més s'ha creat una borsa de feina amb 1.900 places per a cobrir jubilacions, baixes i futures ampliacions de pantilla.\nHi ha qui encara s'excusa dient que l'única solució a la crisi és l'austeritat, mentre retalla serveis públics. Menteixen. L'única alternativa és un canvi a favor de la majoria social. Volem garantir un servei públic de qualitat i al servei de la ciutadania, perquè hi tenim dret i perquè els serveis municipals són de tots i totes.\nCiutats en contra del TTIP\nEl TTIP és un greu atac a la democràcia i als drets més bàsics, tant a Europa com als EEUU. Som ja més de 1.200 ciutats europees les que ens hem posicionat contra aquest tractat, i volem que s'escolti la nostra veu i la de la ciutadania. Mesures que volem aprovar en aquests propers anys com la remunicipalització de l'aigua o una normativa per fer contractacions ètiques des de l'Ajuntament seran més difícils si finalment el TTIP entra en vigor. És per això que cal seguir dient que no acceptarem que ens dictin les regles del joc.\nEl 21 d'abril més de 100 ciutats i moviments socials d'Europa es van trobar a Barcelona per organitzar-se contra el TTIP i fer una Europa justa i democràtica. "Volem ser escoltats i ser informats de les decisions que es prenguin a Europa i que afectin la nostra vida quotidiana. No volem que es prenguin decisions que no estiguin sotmeses al control dels representants que van escollir els veïns i veïnes". Amb aquestes paraules, Gerardo Pisarello va explicar els motius pels quals es va declarar Barcelona ciutat lliure del TTIP i perquè Barcelona ha estat la seu d'aquesta trobada: per unir forces i estratègies contra els tractats de lliure comerç.


Espectacle als espais naturals de Lleida | JOANA PEÑA | Experiències | La República\nEspectacle als espais naturals de Lleida Espectacle als espais naturals de Lleida Espectacle als espais naturals de Lleida Espectacle als espais naturals de Lleida + Espectacle als espais naturals de Lleida E-mail\n16 setembre 2021 9.28 h\nEspectacle als espais naturals de Lleida Espectacle als espais naturals de Lleida Espectacle als espais naturals de Lleida Espectacle als espais naturals de Lleida Espectacle als espais naturals de Lleida E-mail\nDes de mitjans de setembre fins a mitjans d’octubre, la brama del cérvol és un reclam turístic important del Pirineu lleidatà\nEls espais naturals de les comarques de muntanya de Lleida són, a la tardor, un lloc ideal per fer-hi activitats, rutes i viure experiències úniques amb la família o amb els amics. També és el moment perfecte per gaudir d’un dels millors espectacles de la natura: la brama del cérvol, que des de mitjans de setembre fins a mitjan octubre es converteix –més enllà de l’indubtable interès que aquest fenomen pugui tenir per als biòlegs– en un reclam turístic important del Pirineu lleidatà. És l’època del zel dels mascles, que emeten el seu so gutural greu amb el qual marquen territori per aparellar-se amb les femelles. Una gran experiència d’ecoturisme, que es pot viure als paratges de muntanya de l’Alt Urgell, l’Alta Ribagorça, la Cerdanya, el Pallars Sobirà i la Val d’Aran i, amb gran diferència, la reserva de Boumort, que és un lloc paradigmàtic per escoltar-lo. A més, aquest any la Reserva Nacional de Caça de Baumort celebra el trentè aniversari.\nDiverses empreses autoritzades ofereixen acompanyament professional en excursions pensades per viure l’experiència sense interferir en el desenvolupament natural d’aquesta expressió animalística. És una època en què és fàcil observar cérvols pel bosc o, fins i tot, creuant els camins i les carreteres –el moment més òptim per sentir bramar els animals és a primera hora del dia, quan despunta el sol, o al capvespre.\nTot i que també es pot fer la visita per compte propi (hi ha quatre rutes recomanades, que cal fer obligatòriament en 4x4), es recomana contractar una empresa de guiatge per tal de gaudir de l’experiència amb total tranquil·litat i sense perjudicar la fauna. Enguany es continua amb el mateix format que l’any passat pel que fa a la temporada de la brama, que anirà del 15 de setembre al 15 d’octubre, és a dir, que es manté la regulació del tram central de la pista que passa pel refugi de Boumort, destinat exclusivament a empreses de guiatge.\nRESERVA NACIONAL DE CAÇA DE BOUMORT\nEn les més de 13.000 hectàrees d’extensió d’aquesta reserva hi regna el cérvol. Aquí es concentra la major població dels Pirineus d’aquest vertebrat, gairebé 700 exemplars. Isards, cabirols i daines però també galls fers, senglars, picots negres, mussols pirinencs i becades, aufranys, àguiles daurades, falcons pelegrins i ducs acompanyen el cérvol en la seva vida diària.\nUna vintena d’espècies de flora amenaçades d’extinció o difícils de trobar en altres llocs del món tenen el seu hàbitat al Parc Natural de l’Alt Pirineu. També és la llar de 284 varietats de vertebrats. Té una gran diversitat orogràfica, amb pics tan emblemàtics com la Pica d’Estats, a 3.143 metres d’altitud, que el fan el cim més alt de Catalunya, boscos de pins i avets, prats alpins i 144 llacs.\nLa protecció de la serra del Cadí va motivar la creació d’aquest parc natural l’any 1983 i, segons les directives d’aus i d’hàbitats de la Unió Europea, és l’àrea protegida de Catalunya amb el major nombre d’hàbitats i espècies d’interès europeu, gairebé un centenar. El Pedraforca, amb 2.506 metres d’altitud és el cim més conegut i freqüentat del parc.\nÉs el gran destí dels Pirineus, l’enclavament per respirar la muntanya en el seu estat més pur. Està format per un conjunt espectacular de pics esmolats i crestes vertiginoses, boscos frondosos i prats verds, on l’aigua, amb més de dos-cents estanys i nombrosos rius, barrancs i zones humides és la protagonista.\nLa República 11-09-2021, Pàgina 42\nELS CACAUETS DE VILLAREJO


Acollida emocional de l'alumnat quan torna de vacances\nAcollida emocional de l’alumnat quan torna de vacances\nDe la manera com acollim l'alumnat en dependrà la predisposició que tindrà per aprendre i, de ben segur, en dependrà també el dia a dia del curs que ara comencem. Acollim-lo amb un somriure, mostrant un interès sincer pel que han fet al llarg de l'estiu.\nRamon Beringues Reig\n– Hola! Com ha anat l’estiu? I les vacances?\n– Molt bé! Amb moltes ganes que tornin a l’escola.\n– I vosaltres, teniu ganes de tornar a l’escola?\nQuantes converses com aquesta haurem tingut amb els nostres amics en acabar les vacances.\nEls nostres fills i filles estan de vacances des del 23 de juny fins al 12 de setembre, és a dir, uns 80 dies sense anar a l’escola, vuitanta!!! Sí, vuitanta dies en els quals hi ha hagut de tot, des de colònies, campaments, casals, vacances familiars, dies amb els avis, dies que no sabem amb qui deixar-los, dies de tota mena. A l’inici de l’estiu vam comprar amb il·lusió aquell llibret de vacances que potser ara hem hagut de fer de pressa i corrent, és que no hem tingut temps! Alguns nanos més grans també havien de fer unes activitats obligatòries d’aquelles matèries que havien quedat una mica fluixes i sobretot, tothom havia de llegir, llegir molt, que és el millor que podem fer a l’estiu per no oblidar-ho tot.\nSegurament són situacions que ens sonen molt i que tots hem viscut d’una manera o altra. De la manera com hem entomat aquestes situacions de l’estiu i de com plantegem l’inici de curs (més avall en parlarem) dependrà molt com arribarem a l’escola el dia 12 de setembre.\nSi hem estat capaços de mantenir aquella il·lusió amb què vam anar a buscar el llibret de vacances a l’hora de posar-nos a fer-lo, segur que hem arribat a final de l’estiu amb el llibret acabat i amb un munt d’experiències noves fetes, haurem posat aigua al congelador i haurem vist què li passava, haurem fet gelats de llimona, haurem vist moltes flors i insectes, haurem barrejat sal amb guixos de colors… evidentment en funció de l’edat. Haurem après moltes coses, però sobretot haurem après que aprendre coses és divertit i que omplir uns papers que haurem de dur a l’escola és una conseqüència natural dels nostres aprenentatges. De la mateixa manera que els contes o els llibres que haurem llegit en farem un petit resum per explicar-ho als mestres i així compartir tot el que ens hem imaginat.\nEn canvi, si hem hagut de fer totes aquestes feines a desgana, abans d’anar a la piscina (o potser, “no anirem a la piscina fins que hagis fet els deures”) o previ a fer qualsevol altra cosa divertida, segurament els aprenentatges hauran estat una mica més minsos i segurament hauran quedat lligats a una experiència poc plaent, una obligació que s’ha de fer abans de fer la cosa divertida. Segurament els continguts fets, encara que possiblement siguin els mateixos que quan ho fem en una situació més emocionalment positiva, els circuits neuronals que hem activat són diferents i de ben segur, l’experiència d’aprenentatge haurà estat ben diferent. El contingut passarà però l’experiència ens marcarà i també marcarà com tornem a l’escola.\nUn altre element que cal tenir en compte a la tornada a l’escola és com els adults, bàsicament els pares i cada cop més també els avis, vivim i sobretot transmetem aquesta experiència als menuts. No cal recórrer als memes que circulen pel whatsapp sobre el tema, alguns ben enginyosos i divertits, per saber que els adults estem desitjant que torni la normalitat, la rutina, tenir la canalla col·locada, a l’escola i a les activitats extraescolars… Aquí també la manera com els hi fem viure també marcarà la tornada a l’escola.\nPerò, sigui com sigui, el dia 12 arriba i tots els nens i nenes i tota la colla d’adolescents entrarà per la porta de l’escola, als patis, als passadissos, a les aules i es trobaran als mestres per acollir-los, per preguntar per les vacances, per dir-los “què gran que t’has fet” o “ja ets més alta que jo” i per recollir-los el llibret de l’estiu i els resums dels llibres llegits, i els farem una abraçada i farem aquelles primeres activitats de coneixement o de reconeixement que tant ens agrada fer i els farem una prova inicial, vaja com han tornat aquests nens, i han oblidat tot el que vam fer l’any passat i arribarà el final de dia i els nens i les nenes marxaran cap a casa i a nosaltres ens quedarà un munt de feina per mirar-nos i … uf, ja hi tornem a ser. Ep! STOP! No havíem dit que havíem tornat amb les piles carregades, amb una altra manera d’agafar-nos les coses, no volíem acabar tan cremats a final de curs? Doncs, aquí tenim l’altre element, segurament el més important, de com serà l’acollida de la canalla a l’escola.\nSense voler donar cap lliçó a ningú, ja que tots els que ens dediquem a aquest ofici d’acompanyar en el creixement dels infants hem fet cursets de neurociència, de dimensió interior i emocional, de com viure l’estrès, de la manera com acollim l’alumnat en dependrà la predisposició que tindrà per aprendre i, de ben segur, en dependrà també el dia a dia del curs que ara comencem.\nAcollir l’alumnat amb un somriure, mostrant un interès sincer pel que han fet a l’estiu, com s’ho han passat, preguntant-los quina ha estat l’experiència més divertida, més emocionant, més al·lucinant, valorant la feina que han fet, demanant-los què han llegit, quines sèries o quins dibuixos han vist en anglès, tal com vam quedar a final de curs…\nAquesta primera acollida ha de portar a una experiència gratificant de la tornada a l’escola. Passarem moltes hores junts, i junts aprendrem moltes coses. És per això que hem de preparar l’alumnat i nosaltres mateixos per poder seguir treballant i aprenent de tot, tenint en compte que dels 25 o 30 nens, trobarem alumnes amb experiències d’estiu molt diverses, algunes molt propenses als aprenentatges i altres, que hauran de recuperar la il·lusió per l’aprenentatge.\nI per acabar, o millor, per començar un bon curs, la millor eina que tenim és el somriure, un gran somriure per acollir a tots i cadascun dels nens i les nenes amb els quals tindrem el goig de compartir un any d’experiències i aprenentatges.\nAbout Ramon Beringues Reig\nEl recorregut professional d’en Ramon està lligat a Ciutat Vella, primer com a educador en la Fundació Escó i el Centre Obert Joan Salvador Gavina i després, ja com a professor durant tres anys a l’Escola Pia Calassanci i quatre com a coordinador al mateix centre. Després passa a portar la direcció del mateix centre i de l’Escola Pia Sant Antoni durant onze anys. Actualment és director de l’Escola Pia de Sitges. Contact: Twitter | More Posts\n1 Comment on Acollida emocional de l’alumnat quan torna de vacances\nOtilia // 14/09/2018 a les 13:36 // Respon\nRealmente cierto!no perdamos en ningún momento la ilusion y yrandmitamos a nuestros hijod las ganas constantes de superarse y aprender!! Buen año\nEls deures d’estiu no són justos ni coherents Sigui un alumne desmotivat, un alumne amb dificultats o un…\nFinal de les vacances: tornen, comencen, continuen, creixen Segurament no podem conèixer amb profunditat i amplitud dels canvis…\nReceptes casolanes per un estudi feliç El treball i l’estudi a casa poden ser font de…\nExàmens de setembre? No, gràcies! L’alumne amb dificultats es troba, sovint, més sol i més…


Tot l'alumnat major de 12 anys iniciarà el curs amb almenys una dosi - À Punt\nLa pròxima setmana començaran a vacunar-se els adolescents de 18, 17 i 16 anys\nVacunació a un xiquet de 12 anys a Barcelona aquesta setmana / Reuters\nTot l'alumnat major de 12 anys (inclosos) començarà el curs escolar amb, almenys, una dosi administrada. Així ho han anunciat la consellera de Sanitat Universal, Ana Barceló, i el conseller d'Educació, Vicent Marzà, després de reunir-se aquest dijous per tal de programar el calendari de vacunació de la població més jove (l'administració a menors de 12 anys encara no ha sigut aprovada).\nLa setmana vinent començaran a vacunar-se els adolescents de 18, 17 i 16 anys, que corresponen als cursos de batxillerat, formació professional i 4t de l'ESO. Aquest nou termini representa un avançament de més de dues setmanes respecte al calendari inicialment previst.\nEls menors de 16, acompanyats pels pares\nLes dues setmanes següents serà el torn del grup d'edat de 12 a 15 anys (la resta de cursos de l'ESO), que ja hauran rebut la primera dosi abans del 8 de setembre, data prevista per a l'inici de les classes.\nAna Barceló ha recordat que hi ha la possibilitat de comunicar a la Conselleria de Sanitat Universal les dates en què les persones susceptibles de ser citades estaran de vacances i no podran per això acudir a vacunar-se. Per això, la consellera ha sol·licitat la col·laboració de la ciutadania perquè es trasllade aquesta informació a través del SMS que s'enviarà a totes aquestes persones o del web gva.san, de manera que es puga assegurar al màxim l'assistència a les cites per a vacunar-se i agilitar així el procés.\nAna Barceló també ha recordat que la immunització d'aquests grups d'edat tindrà lloc en els punts de vacunació desplegats en tot el territori, i que, d'acord amb la normativa legal vigent, els menors de 16 anys hauran d'acudir o acompanyats o amb una autorització dels pares o tutors.\nD'altra banda, el conseller d'Educació ha mostrat la seua satisfacció per començar les classes amb la població escolar vacunada i ha destacat que aquest inici de curs serà encara més segur que l'anterior en començar amb tot el professorat vacunat així com amb, almenys, la primera dosi en l'alumnat de formació professional, batxillerat i educació secundària.


Festa major de la Bordeta | Cultura Popular\nPrimera quinzena de setembre al barri de la Bordeta, districte de Sants-Montjuïc\nEl barri de la Bordeta va créixer al voltant de la vella carretera que uneix la vila de Sants i Sant Boi de Llobregat, durant el segle XIX. Com molts altres barris del districte de Sants-Montjuïc, s’hi van instal·lar indústries i hi van proliferar els habitatges per als obrers que hi treballaven. La parròquia de Sant Medir, construïda el 1949, ha estat des de sempre un pol d’atracció de la vida social i cultural del barri.\nLa festa major de la Bordeta és, en realitat, la festa major d’un carrer i de dues places: el carrer dels Jocs Florals de Baix i les places del Fènix i de Súria. Aquests tres nuclis organitzen cadascun les seves activitats i el darrer dia de la festa, a la tarda, fan una acte unitari a la plaça de Celestina Vigneaux, on la cultura popular es combina amb tastos gastronòmics i mostres de balls d’arreu. Quant a les activitats de cultura tradicional als carrers, cadascun organitza la seva cantada d’havaneres o acte de foc.\nActe unitari. L’activitat a la plaça de Celestina Vigneaux comença amb una xocolatada seguida del ball dels gegants de Sants. Després arrenca el festival «La Bordeta en dansa», que és una mostra de balls d’arreu en què participa l’Esbart Ciutat Comtal. Finalment, quan ja s'ha fet fosc, els Diables de Sants fan un espectacle de foc.\nComissió de Veïns i Veïnes de la Bordeta.


El projecte de la Fàbrica Nova - Ajuntament de Manresa\nPresentació projecte Fàbrica Nova (UPC)\nProtocol Ajuntament de Manresa-UPC per a la creació d'un pol de coneixement\nResum projecte Fàbrica Nova\nL'Ajuntament de Manresa obre la Fàbrica Nova a la ciutadania amb visites guiades el 14 i 15 de maig\nL'Ajuntament de Manresa ja és oficialment propietari de la nau principal de la Fàbrica Nova\nVÍDEO històric de la Fàbrica Nova que es va projectar durant les visites ciutadanes.\nVÍDEO del projecte per convertir la Fàbrica Nova en un pol de coneixement\nFàbrica Nova: D'indústria tèxtil a fàbrica de coneixement\nL’operació es pagarà en tres anualitats, la primera de les quals s’ha satisfet avui. Dels 12,3 milions d’euros, 5,7 corresponen a les obres de transformació que InmoCaixa ja ha fet a l’entorn, amb la urbanització de la Via Sant Ignasi i de la Baixada dels Drets i amb l’enderroc de la Sala Ciutat com a actuacions principals. Es tracta de càrregues urbanístiques que pertocaven realitzar a la propietat, a través d’unes obres que ara ja estan al servei de la ciutat, i que estan incloses en el preu pactat.\n5/11/2021 Presentació per part de l’Ajuntament del projecte de compra de totes les propietats que Inmocaixa té al recinte de Fàbrica Nova, per un valor de 12,3 milions d’euros, dels quals 5,7 corresponen a les obres d’urbanització que Inmocaixa ja ha fet a l’entorn.\n18/11/2021 Ple municipal. Aprovació de l’acord del contracte de compravenda per unanimitat de tots els grups municipals.\n22/11/2021 Presentació del projecte per construir a l’antic complex fabril un gran espai basat en el coneixement i la tecnologia.\nVídeo del projecte per convertir la Fàbrica Nova en un pol de coneixement.\n25/11/2021 Signatura del contracte de compravenda entre l’Ajuntament i Criteria Caixa. El contracte de compravenda estipula les condicions de pagament, les garanties de compliment de l’acord per ambdues parts, i condiciona la compra a l’informe de la Generalitat. El contracte de compravenda preveia que el primer pagament de 5,8 milions d’euros s’hauria de fer abans del 15 de febrer de 2022.\n23/12/2021 Ple municipal. S’aprova el crèdit per fer front el primer pagament, i també l’expedient administratiu formal de compravenda, que serveix per demanar l’informe a la Generalitat. Aquest expedient recull els informes de diferents serveis on s’exposen els motius pels quals és important fer aquesta compra i que passi a mans municipals.\n27/1/2022 Ple municipal. L’Ajuntament assumeix les condicions de l’informe de la Generalitat i ratifica l’acord de compra de les finques de Fàbrica Nova. L’informe de la Generalitat és favorable, però inclou la condició que es modifiqui el planejament, cosa ja prevista pel consistori.\n8/2/2022 Compravenda: Signatura davant de notari de l’escriptura de la finca de la nau i el seu corresponent pagament a Criteria Caixa.\n14-15/5/2022 Visites ciutadanes a la Fàbrica Nova.


A Mike Lane, el millor homenatge | L'Independent de Gràcia\nA Mike Lane, el millor homenatge\nper Oriol Francolí, Castellers de la Vila de Gràcia\nL’any 2013 durant la nostra estimada Festa Major, a la nostra estimada Plaça de la Vila i, per tant, a l’actuació més bonica de tot l’any pels Castellers de la Vila de Gràcia, vam patir la sotragada més gran de la nostra història. Un cinc de vuit feia llenya. A conseqüència de la caiguda en Mike Lane va patir una tetraplegia severa. Tres anys i mig més tard en Mike va morir. Després d’estar rumiant quin era el millor homenatge que li podíem fer vam decidir crear, conjuntament amb la seva família, la beca d’investigació mèdica Mike Lane.\nAquesta beca creiem que té components que la fan especial. Amb ella fem perdurar la memòria d’en Mike. També materialitza el fet que, malgrat la pena i el dolor, vam saber superar aquell moment amb serenitat, maduresa i solidaritat vers en Mike i la seva família; lluny d’amagar aquell fet desgraciat, l’hem volgut transformar en una acció altruista, generosa i plena de vida, ja que l’objectiu d’aquesta beca és premiar treballs en l’àmbit de la investigació que previnguin les lesions medul·lars i cervicals, en millorin la seva cura o augmentin la qualitat de vida de qui les pateix. Aquesta iniciativa, a més, és transversal, en el sentit que tothom qui pateix una lesió vertebral, sigui de l’origen que sigui (accident de trànsit, laboral, esportiu….) pugui beneficiar-se dels seus resultats. També és una aposta per a la investigació de casa nostra, ja que volem ajudar a què el talent científic no hagi de marxar més enllà de les nostres fronteres per a poder-se dedicar a la recerca. Es tracta, en definitiva, d’un orgull per la nostra colla.\nEnguany és la segona edició de la Beca Mike Lane. L’any 2019 vam adjudicar el premi a un projecte de l’Institut Guttmann, hospital de referència en aquests tipus de lesions. Aquest projecte persegueix la millora de la capacitat respiratòria dels malalts amb lesions medul·lars, cervicals o toràciques. Actualment l’estudi ja està en marxa i cap a finals d’any ja en podrem veure els resultats; comprovarem i farem palès un dels objectius de la beca: millorar la qualitat de vida de les persones afectades. És per això que fem una crida a entitats, colles de cultura, comerços, associacions, clubs esportius, ateneus, casals i també a particulars que feu les vostres aportacions a aquesta beca, perquè com tots sabem la investigació mèdica necessita molts recursos econòmics per a que sigui efectiva. Sigueu conscients que qualsevol aportació econòmica, per petita que sigui, és molt valuosa. Tot suma i tot ajuda. Animeu-vos-hi!!!\nEntreu al web dels Castellers de la Vila de Gràcia, www.cvg.cat , o al compte de Twitter @cvg_cat, i hi trobareu els enllaços per tal de poder-hi fer les vostres aportacions. Gent de la Vila i de més enllà, feu que aquesta beca, de moment modesta i primerenca, esdevingui una beca de referència de les lesions vertebrals, fem que Gràcia també sigui una vila implicada en la investigació mèdica. Des de els CVG us ho agrairem enormement.\nMike Lane, oriol francolí\nDublab.es celebra cinc anys amb una festa oberta a EART


Les tauletes, una gran eina per iniciar el canvi metodològic – Fem Escola a Barcelona\n08/09/2016 08/09/2016 - Baltasar Sin\nEn reiterades ocasions he insistit en una idea bàsica: la necessitat d’introduir la tecnologia en la pràctica diària del treball amb alumnes. L’argument de més pes que tinc per reafirmar-nos en aquest concepte és que els mestres no podem negar l’evidència que l’entrada de les TIC a les aules és no solament imparable, sinó imprescindible.\nD’excuses, sempre en podem trobar moltes, però al meu entendre quedar-ne al marge és, clarament, nedar contra corrent. Per exemplificar aquesta idea, podem parlar de l’Escola Eulàlia Bota del barri de Sant Andreu, un centre de primària de dues línies que té uns 500 alumnes. I, sobretot, l’he escollit com a exemple per la decisió que al seu dia va prendre el centre i que els ha portat a la situació actual.\nFa uns tres anys, l’equip directiu i la comissió TAC del centre, formada per membres del mateix equip rector i uns quants mestres, van decidir que seria positiu augmentar el parc informàtic de l’escola. I, després de molt buscar i investigar, van arribar a la conclusió que el que millor s’adaptava a la seva manera de treballar per projectes des de sempre eren les tauletes. Així, ara fa tres cursos van iniciar aquest camí i en van adquirir unes 20, aproximadament. En van fer diverses provatures i van tenir alguns problemes importants, però la cosa no va haver d’anar tan malament, ja que aquest curs han doblat el nombre de dispositius.\nEl Jesús, el director de l’escola, contagia el seu entusiasme quan mostra la feina que es fa amb aquests dispositius. El que més crida l’atenció és que TOTS els mestres fan ús de les tauletes en un moment o altre de la setmana, i fins i tot s’ha aconseguit que els qui al principi hi estaven en contra també se sumin al carro de la innovació. Només cal que sentin els alumnes insinuant-los que una determinada activitat es pot fer millor amb la tauleta.\nI quina opinió en té el professorat del centre? Doncs, en paraules del seu director, és molt important la implantació de les tauletes per l’efecte motivador en el treball. Els alumnes ràpidament s’han acostumat a utilitzar-les, i en moltes ocasions s’han convertit en reporters gràfics del procés d’aprenentatge: graven les classes en vídeo, fan fotos, ho poden veure després i saber on han fallat, i aprenen unes habilitats que de segur que els seran molt útils en un futur immediat.\nL’aplicació de la tecnologia els dóna un punt de motivació que ho fa gairebé tot una mica més fàcil. Fins i tot s’ha fet responsables els alumnes de determinades accions senzilles de manteniment dels dispositius: carregar les bateries, repartir-los i recollir-los, etc. I la dada més reveladora és que, en tres cursos escolars, i sense disposar de protectors de pantalla, fins ara no hi ha hagut cap trencament ni desperfecte en cap tauleta, senyal que les valoren com un element important i en tenen molta cura.\nEls veiem usant-les a l’aula, al pati mentre fan investigacions, a l’hort escolar, en excursions per documentar-les, a la biblioteca quan prenen apunts, a les classes d’infantil en treballs amb apps curriculars o amb programes de caràcter general, etc. La seva presència s’ha estès a moltes situacions educatives diferents, i és que el treball per projectes, que ja per ell mateix és innovador, es fa molt més complet i significatiu amb l’ús de les tauletes.\nTambé cal destacar algunes dificultats en el tema, com ara la connectivitat, tot i que des de l’Administració educativa s’ha fet un gran esforç per millorar l’accés a Internet, i l’arribada de la fibra òptica a la major part dels centres obre un raig d’esperança a la millora en aquest sentit.\nLa situació actual d’aquesta escola, i de moltes altres que han emprès camins similars, és que prefereixen treballar compartint dispositius entre els alumnes, amb una tauleta per a cada dos alumnes. Així es fomenta l’esperit col·laboratiu i el treball en grup, es minimitzen els problemes derivats de la saturació causada per les màquines alhora que es redueixen les dificultats en la connectivitat, i augmenta el grau de responsabilitat dels alumnes. En moments puntuals també es treballa amb altres tipus d’agrupacions, en funció de la tipologia d’activitat.\nEn general, les tauletes s’utilitzen per fer treballs de diferents tipus, relacionats amb el vídeo i l’àudio: elaborar reportatges, escriure textos, resumir, treure partit de la possibilitat de navegar per Internet amb el dispositiu, etc. També s’han aventurat en l’enorme i incommensurable camp de les apps educatives, des de les pròpiament curriculars (càlcul mental, ortografia, anglès, etc.) fins a les de caràcter general (edició de vídeo o fotografia, narracions digitals, etc.).\nAquesta experiència ens ha portat a fer un seguit de reflexions:\n● La bateria de les tauletes les fa molt autònomes i no depenen de grans instal•lacions elèctriques.\n● És important disposar d’un carretó per carregar-les i transportar-les per l’escola.\n● La gran portabilitat de les tauletes, gràcies al seu poc pes i al fet de disposar d’un GPS, els dóna un avantatge únic respecte dels ordinadors per fer treballs de camp.\n● És important preveure l’adquisició de protectors de pantalla per evitar danys per caigudes.\n● Hi ha sistemes per obtenir la còpia mestra de l’original d’un enregistrament per convertir totes les tauletes en un únic format que minimitzi la feina del coordinador TIC del centre.\n● Tot i que l’idioma de la major part de les apps existents és l’anglès, en trobem moltes en castellà i català, i el fet que siguin en anglès ha de suposar un estímul més d’aprenentatge.\nI, com a conclusió, el Jesús, el director, ens diu que, fins i tot sense connexió a Internet, no es penedeix, ni ell ni el claustre de la seva escola, d’haver emprès el camí de la incorporació de les tauletes. Afegeix que ara seria impensable prescindir-ne, ja que els avantatges que aporten aquests dispositius són clarament superiors als problemes, tots superables si es té en compte que els nostres alumnes són la prioritat i que els fem un enorme favor amb aquesta via innovadora.\nIniciativescomunicació i noves tecnologies, Escola Eulàlia Bota, innovació educativa\tNavegació per les entrades


Carme Figuera i Eva Parera, membres del CAC, han retret l'actitud del Consell davant el cas Terribas\nLes crítiques a la presentadora del programa matinal de Catalunya Ràdio, Mònica Terribas no deixen de succeir-se.\nA més de la denúncia presentada per una associació de la Guàrdia Civil per "sol·licitar als oients que transmetin els moviments" de les forces i cossos de seguretat de l'Estat en l'operatiu policial del dia 20 contra l'1-O, els mateixos professionals li han recordat que s'ha saltat completament les normes periodístiques.\nConcretament, els membres del Consell de l'Audiovisual de Catalunya (CAC) Carme Figueras i Eva Parera han urgit per carta al president, Roger Loppacher, a analitzar les paraules de Terribas.\nConsideren que va incomplir el Llibre d'Estil de la CCMA, a més de posar en perill operacions policials de tot tipus.\nTerribas va adonar d'alguns moviments policials després demanar-ho en directe: "És important que ens ajudin els transportistes que estan circulant ja, perquè els taxistes i els transportistes veuen si hi ha moviment de cotxes de la Guàrdia Civil i de furgons de la Policia Nacional. Per tant, ens podeu trucar ".\nCom recorden Parera i Figueres, aquests missatges posen "en perill tot tipus d'operacions policials" ja que la periodista d' 'Els Matins a Catalunya Ràdio' crida a intervenir en una actuació policial i fins i tot a dificultar-quan el mateix llibre d'estil de la CCMA és "no interferir en les investigacions i actuacions policials ni judicials", així com no posar en perill la integritat de les persones.\nLes membres del CAC també fan relació a un altre punt del llibre d'estil que indica que s'ha d'evitar "produir i difondre continguts que puguin incitar a delinquir", cosa que segons les conselleres es va vulnerar.\nEva Parera i Carme Figueras conclouen el seu missiva al director de l'organisme animant a que el CAC "es manifesti de manera urgent" i li retreuen, de nou, la "contínua falta de pronunciaments" d'aquest ens i més en un cas com aquest.\nPer què els milionaris honoraris a la Terribas, diners públics que ens estarien espoliant dels serveis primaris\nescrit per Josep 27/set/17 10:36 h.\nAixò passa fa molt de temps, i no s'ha fet res. Ara és tard. tots els medis públics estan en mas de los independentistes o direcctament de ERC. Tot va començar amb el tripartit.\nescrit per Martín 26/set/17 09:13 h.


Què és el Blog obert?\nL’Assemblea Nacional Catalana (ANC) es presenta a la comarca del Baix Llobregat\nBlog obert a la participació de tots els pratencs i pratenques\n22 de març del 2012 (10.30)\nL’Assemblea Nacional Catalana (ANC) es presenta a la comarca del Baix Llobregat, en un Acte el Divendres 23 de Març, a les 20.00h., a Sant Boi, a Can Massallera (c/. Mallorca, nº30).\nHi intervindran Montserrat Carulla, actriu, Carme Forcadell i Pere Pugès, membres del Secretariat Nacional de l’ANC i Jaume Marfany, membre del Consell Permanent de l’ANC, que presentarà l’acte. Cloenda de l’acte amb l’actuació de Marcel Casellas.\nEn aquest acte volem presentar l’Assemblea Nacional Catalana (ANC) al Baix Llobregat, que té la voluntat de donar continuïtat a un dels punts pendents de desenvolupar per l’Assemblea de Catalunya: l’autodeterminació.\nLes bases per a la creació de l’Assemblea Nacional Catalana es van establir el 30 d’abril de 2011 en el marc de la Conferència Nacional per l’Estat Propi celebrada a Barcelona i en l’Assemblea Constituent del 10 Març 2012 al Palau Sant Jordi de Barcelona, en la que van assistir unes 7000 persones amb els objectius de:\nConstruir una majoria social favorable a la constitució d’un Estat Català.\nL’Assemblea Nacional Catalana serà la força amb arrels al territori, estesa als diferents àmbits o sectors de la nostra societat, un gran moviment transversal i plural, amb l’objectiu d’assolir l’estat propi.\nPer més informació sobre aquest acte i les activitats de l’ANC podeu consultar a: www.assemblea.cat\nUs esperem a tots i totes el 23 Març a Sant Boi!.\n4 de març del 2011 (18.39)\nSi voleu més informació, podeu contactar amb els organitzadors per correu-e.\nPropostesCarnaval del Prat, Carnestoltes, Cultura, Dansa\nBlog obert | Plantilla de DailyBlogTips adaptada per Gelabert.cat - Serveis a Internet


L'Alzina | Presentació Protocol Seguretat Festa Major\nL′Alzina, revista independent de Palau-solità i PlegamansPresentació Protocol Seguretat Festa Major\nPresentació del Protocol de Seguretat per a la Festa Major\nEl passat dilluns, 26 d’agost, tot just abans del començament de la Festa Major, l’alcalde Oriol Lozano, la regidora de Seguretat Ciutadana Eva Soler, el Sotsinspector dels Mossos d’Esquadra Antonio Pérez Maldonado i els Sergents de la Policia Local, Angel Gallego Geijo i José Ramón Martínez, van presentar el nou Protocol de Seguretat per a la Festa Major per tal d’evitar i/o minvar incidents i aldarulls tal com s’havien produit els anys anteriors. Un protocol impulsat per la regidoria de Seguretat Ciutadana, i dut a terme per la Subcomissió de seguretat de la Festa Major, coordinada per la Policia Local.\nLa regidora de Seguretat Ciutadana, Eva Soler, ha dit que aquest Pla «té com a objectiu estratègic començar a crear una cultura de treball en xarxa que responsabilitzi a totes les àrees i departaments en problemàtiques comunes».\nL’alcalde, Oriol Lozano, ha explicat que «a les reunions s’hi han integrat les regidories de Seguretat Ciutadana i Festes Populars, Igualtat, Joventut, Esports, entitats organitzadores de la Festa Major, una empresa privada de seguretat i l’Associació de Voluntaris de Protecció Civil i Mossos d’Esquadra».\nLa subcomissió ha treballat els diferents àmbits de la seguretat a la Festa Major. Pel que fa a la seguretat ciutadana s’ha abordat el «botellot» i les conductes associades al consum de begudes alcohòliques al carrer —tancant espais de terra per a zones àmplies d’aparcament, entre d’altres—; el protocol contra les agressions sexistes i els diversos incidents que poden donar-se durant o relacionats amb la Festa Major, sobretot, en la franja nocturna; també en el trànsit i el risc terrorista que continua en el nivell IV.\nLa subcomissió també ha analitzat i gestionat les instal·lacions provisionals d’estructures desmuntables, la fira, els focs i la senyalització excepcional durant la Festa major. A més, s’ha impulsat i treballat l’elaboració del Pla d’Autoprotecció de la Festa Major 2019-2023.\nnotícia relacionada Palau celebra una Festa Major participativa i plena d’activitats


8 de setembre de 2021 - Balaguer Televisió\nEstem encarant una temporada una mica difícil. Crec que hi ha la intenció de fer-nos abandonar la lluita. Segons que sembla no és possible fer res de ben fet. Si tanques allò de l’oci nocturn resulta que estàs posant en...\nFet a mida: Programa d’acompanyament ‘De la mà’\nEn aquesta connexió en directe pel programa Fet a mida de la Xarxa de TV locals, ensenyem com funciona el servei d’acompanyament a la gent gran ‘De la mà’. És un projecte engegat per la Paeria de Balaguer el 2019,...\nPau Casals serà el tema epicentre de l’acte institucional per la Diada a Balaguer\nBalaguer celebrarà l’acte institucional de la diada de Catalunya el proper divendres al vespre, i el músic Pau Casals en serà l’epicentre en motiu del 50è aniversari de la presentació del seu himne a les Nacions Unides. També s’aprofitarà aquesta...\nEl Parc Astronòmic del Montsec recull divendres el Premi Starlight 2020 durant la Conferència Internacional d’Astroturisme\nEl Parc Astronòmic del Montsec recollirà aquest divendres, dia 10 de setembre, durant la primera edició de la Conferència Internacional d’Astroturisme, el Premi Starlight 2020 en la categoria d’Educació i Difusió de l’Astronomia, atorgat per la Fundació Starlight. El premi...\nMelmelades gourmet elaborades a Bellcaire d’Urgell premiades a nivell internacional\nEn aquesta empresa del municipi de Bellcaire d’Urgell elaboren des del 2018 les seves pròpies melmelades gourmet artesanes. Des dels gustos més clàssics com la taronja, a elaboracions més arriscades. I en tot aquest temps ja han aconseguit fins a...\nCONNECTA LLEIDA PIRINEUS 07/09/21


i Paterna | enciclopèdia.cat\nL’ajuntament de Paterna\nMunicipi de l’Horta de l’Oest, estès a l’esquerra del Túria (límit sud-occidental del terme), al NW de la ciutat de València i enfront del terme de Manises.\nEl territori, pla al sector oriental, dins la plana al·luvial del Túria, s’alça vers l’W en una sèrie de turons que formen la transició de l’Horta i el Camp de Túria, coberts en part per pinedes i per matollar. El secà (900 ha) ocupa les parts menys planes i es troba en regressió els darrers anys a causa de les construccions industrials i residencials; els principals conreus són els garrofers (777 ha), la vinya i les oliveres. El regadiu, que ocupava unes 750 ha el 1985, es localitza als sectors més baixos; l’aigua prové, en part, del Túria a través de les séquies de Montcada, Tormos i Mestalla, i en una altra part prové de pous; els cítrics (600 ha) són el principal conreu, sobretot a les terres regades per aigües subterrànies, de recent transformació, i la resta es dedica a hortalisses. La propietat és força repartida i hi predomina el règim d’explotació directa.\nEl municipi, que era exclusivament agrari al principi de segle, ara a penes arriba al 5% d’actius al sector primari, que ha oblidat també les abans freqüents pedreres. La indústria, que té certa tradició local (adoberies, tèxtil, alimentació, construcció) ha tingut els darrers anys un fort increment dins el procés de descongestió industrial de València. La proximitat de la ciutat i els abundants terrenys de secà han fet de Paterna un dels municipis de l’Horta més afavorits per la industrialització. Al llarg de les carreteres i en un polígon industrial s’han establert petites i mitjanes indústries, molt diversificades: hi destaquen el tèxtil i cuir (989 actius), les alimentàries (789), moble i fusta (521), productes metàl·lics (500), maquinària (395) i química (279 actius). Més d’un 50% de la població activa treballa en el sector secundari. El progrés demogràfic ha estat espectacular; ja al segle XIX triplicà la població, i al segle XX l’ha septuplicada (3.500 h el 1930 i 33.613 h el 1986). L’increment s’accelerà des del 1940, en part per la presència de casernes i després per la proximitat de València (de la qual s’ha convertit en ciutat dormitori) i per la industrialització. Bona part dels habitants són immigrants i més de la meitat de la població activa treballa en el sector secundari. Al sector boscat occidental del terme hi ha diverses urbanitzacions de residència i estiueig: la més important és la Canyada dels Pins i també Monti-sol i Santa Bàrbara, etc.\nLa vila (35.721 h agl , paterners; 72 m alt.) és a la plana, al límit amb les primeres elevacions. L’església parroquial (Sant Pere) fou fundada al segle XIV; l’actual edifici és del segle XVII, i hom l’amplià al segle XVIII. Té estació del ferrocarril de via estreta de València a Llíria. Població d’origen romà, tingué importància en època islàmica (resta la torre de Paterna prop de les restes de l’antic castell de Paterna, residència dels Luna dels segles XIII al XV). Es lliurà a Jaume I, que la donà a Artal de Luna; pertangué a la família Luna i als seus descendents els Aragó ducs de Sogorb i de Cardona i comtes d’Empúries (segle XV); passà als ducs de Medinaceli i el 1746, per venda, a Antoni Pando i Bringas, que el mateix any rebé el comtat de Vila-Paterna. Al mateix segle XVIII fou bastit el palau senyorial pels nous comtes, i al segle XX fou habilitat com a hospital. Esdevingué lloc de població mixta de cristians vells (85 focs el 1609) i de moriscs (24 focs el 1602), aquests de la fillola de Benaguasil. Té arrels islàmiques l’elaboració medieval de la famosa ceràmica de Paterna. El municipi comprèn, a més, els barris troglodites de les Coves de la Torre, les Coves d’Alborgí, les Coves del Batà, el barri treballador de la Ciutat Jardí i el poble, de nova creació, de Sant Antoni de Benaixeve i l’antic hostal i església de Pla del Pou.\nEl cementiri del municipi conté una de les concentracions més grans a l’Estat espanyol de cadàvers de persones afusellades pel règim franquista. Repartits en nombroses fosses comunes, s’estima el seu nombre en més de 2.200 persones, que foren executades a l’indret conegut popularment com “el paredó” o “el terrer”, on se situava l’antic camp de tir del campament militar de Paterna, des d’on s’obrí un camí fins al cementeri per a traslladar els cossos en carros. Les execucions tingueren lloc al llarg de disset anys (abril del 1939 – novembre del 1956). El maig del 2017, en el marc de recuperació de la memòria històrica, s’inicià l’excavació de la primera de les fosses del cementiri de Paterna.\nJEC / MABP


Tardor de dones? – Tribuna Mallorca\nHomeOpinióTardor de dones?\nComençàrem la tardor amb un dia internacional, el 28 de setembre, per a un avortament legal i lliure arreu del món. Commemoració que se celebrà a Palma amb una cadena humana, a la plaça d’Espanya, i tingué nul ressò als mitjans de comunicació. Era el dissabte abans de la gran manifestació de la marea verda, i passà sense pena ni glòria. A altres llocs del món, sí que vérem grans manifestacions de dones joves i no tant, reivindicant el dret a una maternitat responsable i lliure.\nPassats uns dies, el col·lectiu feminista FEMEN reivindicà al Congrés que l’Avortament és sagrat, escrit damunt el seu pit. D’això sí que se’n parlà i se’n feren acudits!\nEl divendres 11 d’octubre un dia internacional de les nines, més desconegut que altres. Una data per recordar els matrimonis forçats a nines menors de 14 anys, i demanar la seva desaparició, una data per recordar el treball infantil, de nins i nines, a països que fabriquen aquelles peces de vestir, o d’esport, que després venen les grans marques transnacionals. També per recordar l’ablació forçada a tantes nines, a certs països, que no té cap justificació ni base religiosa. L’Institut Balear de la Dona i l’Oficina de Defensa dels Drets del Menor feren un cartell, amb una nina rossa i mona, demanant lluir un llacet rosa…el trobareu al feisbuc. Era tan maca! Això sí res de reivindicar ni denunciar. Ara són dirigides , ambdues entitats, per dones del Partit Popular que creuen fermament en els colors diferents segons el sexe de l’infant que neix.\nEl dimarts 15, dia internacional de la dona pagesa. També aquí veurem dues versions. La reivindicativa , com les jornades a Madrid d’Intermón Oxfam que mostren la lluita de les dones pageses a Centre i Sud d’Amèrica, i altres indrets del món. Dones lluitadores, pageses, que es fan càrrec del conreu de la terra, i de l’atenció a la família, nines, i persones grans. Als telediarios veurem les trobades de les associacions del camp, que tenen aquest dia un record per a les dones que hi treballen. Asaja potser convidi les dones a un dinar, i amb el Conseller Company gaudeixin de quatre acudits. Crec recordar que ho ha fet cada any.\nEl proper 19, dia internacional contra el càncer de mama. Aquí sí veureu Ajuntaments i edificis oficials amb una pancarta i un gran llaç rosa de l’Associació espanyola de lluita contra el càncer, AELC, que dedica especialment aquest dia a les dones que pateixen aquest tipus de càncer. Hem de recordar que amb les retallades de la Consellera Castro, i la del Sr. Mesquida, ambdós metges, ja s’acabaren les revisions preventives, i ara ja no es fan les mamografies a les dones majors de 50 anys. Ara el telèfon de la detecció precoç no respon mai, i et recomanen que facis reclamacions per escrit, només perquè en tingui constància, no pensen posar-ho en funcionament de bell nou.\nTardor de dones, però no he dit feminista. Dies internacionals, encara queda el més conegut el 25 de novembre dia mundial contra la violència contra les dones, la violència masclista.\nPotser mereixerà un altre article, però pensau que nines la pateixen, la penúltima víctima , a Tàrrega , tenia 14 anys, dones pageses també, i callen massa sovint, dones malaltes, i dones sense adjectius, de tota condició econòmica, de qualsevol tipus de formació i estudis, de qualsevol religió o creença, la sofreixen. N’haurem de parlar, sens dubte, i sobretot, actuar.\nL’OCB i el procés sobiranista del Principat de Catalunya\nTerraferida alerta sobre la Llei turística que regula el lloguer vacacional


SA COLOMINA ORIENTA: NOVA PÀGINA DE LA UIB\nLa UIB ha estrenat una nova pàgina web: una nova cara, més moderna i funcional i adaptada a la realitat de la nostra universitat. En aquesta pàgina, les imatges guanyen a l'espai blanc, i l'organització de la informació facilita un camí més ràpid per trobar allò que cerca l'usuari, intern i extern.\nA l'apartat d'Alumnes trobareu informació completa adreçada als futurs estudiants i un enllaç a accés i admissió als estudis de grau, entre d'altres. Veureu, també, que en aquest apartat hem creat un nou canal de comunicació amb els centres educatius. D'aquesta manera, pretenem oferir-vos tota aquella informació que és del vostre interès centralitzada en un sol lloc.\nPublicat per IES Sa Colomina a 0:55


Procediment de concessió de llicències d'obres de substitució estructural, canvi d'ús o estructures estabilitzadores\nProcediment de concessió de llicències d'obres de modificació, rehabilitació o reforma que suposen substitució o reposició d'elements estructurals, o canvi d'ús de l'edifici o de part d'este, igualment, la instal·lació d'estructures estabilitzadores de façanes quan es duguen a terme demolicions parcials que requerisquen la sustentació temporal de les parts de l'edifici que hagen de mantindre's drets, en qualsevol zona de València, i per a qualsevol ús (residencial, terciari, ...)\nPersones físiques (particulars), persones jurídiques privades (empreses, societats, associacions, entitats) i comunitats de béns o personas propietàries, que pretenguen sol·licitar la modificació de l'ús de les construccions o edificacions.\nInstància de sol·licitud per a l'obtenció de llicència de reforma, segons model normalitzat, subscrita per persona peticionària de la llicència, o la persona representant legal, en cas de ser una persona jurídica.\nEn cas que les persones sol·licitants estigueren constituïdes en comunitat de béns, haurà d'aportar còpia del contracte constitutiu de societat, havent de subscriure la instància totes les persones comuneres, o si escau, qui ostente la representació legal d'aquestes.\nProjecte bàsic subscrit per persona facultativa competent en què es contindran els documents que s'especifiquen en l'annex II de l'Ordenança d'Obres i Activitats del Ajuntament de València. Alçament de plànols de l'estat actual, així com reportatge fotogràfic en color, suficients per documentar el bé patrimonial.\nEn cas de tractar-se de vivendes subjectes a algun règim de protecció pública, qualificació provisional, o còpia de la seua sol·licitud.\nQüestionari estadístic del Ministeri de Foment (Ordre de 29.5.89) sobre estadístiques d'edificació i habitatge (BOE núm. 129 del 31.5.89). .\nCertificat de fixació de línies emès pel Servici de Planejament si hi ha canvi d'ús urbanístic dominant o incorre en cas de fora d'ordenació diferit segons la disposició transitòria novena de les Normes Urbanístiques del Pla General d'Ordenació Urbana de València.\nSi les obres sol·licitades en l'emplaçament assenyalat es troben incloses en els àmbits i entorns del BIC (Bé d'Interès Cultural), haurà d'adjuntar a la sol·licitud de llicència, autorització, de la conselleria competent en matèria de cultura i projecte autoritzat.\nEn cas de trobar-se enclavada la parcel·la en Àrea de Vigilància Arqueològica, haurà d'adjuntar-se a la sol·licitud de llicència, autorització de la Conselleria competent en matèria de Cultura per les possibles afeccions a elements arqueològics si es produeixen remocions del sòl.\nEstudi o Estudi Bàsic de Seguretat i Salut (RD 1627/97, de 24.10.97, BOE núm 256, de 25.10.97), segons siga procedent.\nEstudi De Gestió De Residus De Construcció I Demolició, segons l'article 4.2 del Reial decret 105/2008 d'1 de febrer sobre la producció i gestió dels residus de construcció i demolició subscrit per persona tècnica competent i signat per la persona promotora.\nExcepte exempció municipal, Projecte d'Instal·lació per a captació d'energia solar per a aigua calenta sanitària, conforme a l'Ordenança Municipal de Captació Solar per a aigua calenta sanitària i el CTE DB-HE4.\nPresentació sol·licitud de llicència acompanyada de la documentació assenyalada en l'apartat documentació a presentar\nIngrés de l'impost sobre construccions, instal·lacions i obres, en el termini d'un mes des de la notificació de la resolució de concessió de llicència d'obres corresponent\nSollicitud de Llicència d'obres de reforma Tipus I (Reposició o substitució d'elements estructurals)


Per què les temperatures corporals ‘normals’ han disminuït realment amb el pas del temps? - Article, Maig 2022\nPer què les temperatures corporals ‘normals’ han disminuït realment amb el pas del temps?\nResulta que és probable que una temperatura inferior a 98 graus sigui més precisa.\nSi sou com jo, és probable que hàgiu crescut pensant que la temperatura corporal òptima és de 98,6 graus Fahrenheit. De petita, quan estava malalt, la meva mare agafava el termòmetre i se sentia satisfeta quan tenia aquest número. Però resulta que la meva mare pot haver-se equivocat. Un nou estudi, publicat a eLIFE, va trobar que temperatura corporal normal per a homes i dones de totes les edats disminució aproximadament 0,054 graus Fahrenheit cada dècada des de mitjan 19thsegle.\nEls investigadors van arribar a aquesta conclusió després d’analitzar dades sobre 190.000 temperatures corporals en tres èpoques diferents: 1860-1940, 1971-1975 i 2007-2017. Un estudi separat de Harvard també posa de manifest aquest canvi. Després de prendre les temperatures orals de 35.000 pacients, aquest grup d’investigadors va trobar el la temperatura mitjana és de 97,9 graus Fahrenheit.\nBàsicament, això significa que la temperatura corporal mitjana actual és realment inferior a 98 graus Fahrenheit, de manera que és probable que les mètriques amb què mesurem la temperatura corporal humana siguin obsoletes. Però, de nou, no és tan sorprenent tenint en compte que la línia base de 98,6 graus Fahrenheit es va establir a partir de les dades d’un estudi realitzat el 1851 per un metge que va fer un seguiment de les temperatures de 25.000 pacients. Definitivament estàvem pendents d’una actualització.\nPer què disminueix la temperatura del meu cos?\nSi ens referim a la dècada de 1850, la gent del Els EUA només van viure uns 38 anys . Molts van patir infeccions cròniques com la tuberculosi, la sífilis, la malària i la periodontitis. En comparació, l’esperança de vida avui en dia té uns 79. Tot i que moltes persones encara pateixen malalties cròniques, la medicina moderna i totes les seves innovacions (especialment antibiòtics) han ajudat a reduir moltes malalties infeccioses que augmenten la inflamació del cos.\nUna mètrica associada a un augment de la inflamació és la nostra taxa metabòlica en repòs (RMR), o la quantitat d’energia que gastem mentre estem en repòs. Com que el metabolisme al cos crea calor com a subproducte, prendre la temperatura proporciona una estimació aproximada de la seva RMR. Per tant, el lògic és que l’augment de la inflamació probablement augmentarà la vostra RMR i, amb ella, la temperatura corporal. Per aquest motiu, els investigadors assenyalen un canvi en la quantitat d’inflamació que patim com la principal raó per la qual les temperatures del nostre cos continuen caient en picat.\ncom mantenir uns ulls sans\nTot i així, la inflamació no és l’únic factor que afecta la temperatura corporal. L’entorn on viu també pot afectar la temperatura corporal. El manteniment de la temperatura corporal normal mentre la temperatura que ens envolta fluctua fa que la nostra RMR també fluctuï. A diferència dels nord-americans del segle XIX, molts de nosaltres fem servir calefacció i aire condicionat a casa nostra. Passar menys temps amb calor extrema o fred extrem significa que passem més temps en una 'zona termoneutral', l'entorn on podem mantenir una temperatura normal mentre gastem la quantitat d'energia més baixa. Per tant, gastar menys energia per regular les nostres temperatures també pot suposar una RMR i una temperatura corporal més baixes en general.\nLa temperatura també pot canviar durant tot el dia. Si hagueu de prendre la temperatura quan us lleveu al matí i abans d’anar a dormir a la nit, és probable que observeu que la temperatura augmenta al llarg del dia.\nEn realitat, no hi ha una temperatura 'normal' real. Les dones solen tenir temperatures més altes que els homes i les persones més joves solen tenir temperatures més altes que les persones grans. La temperatura també té a veure amb el vostre IMC: les persones més curtes i pesades solen tenir temperatures més altes que les persones més altes i primes.\nPer tant, si us pregunteu si aquella sensació febril que va tenir l’altra setmana amb el nas que va escórrer era, de fet, una febre real, potser no seria una mala idea esbrinar la vostra línia de base prenent la temperatura a la mateixa hora cada dia durant uns dies i portar un registre. Assegureu-vos que utilitzeu el mateix tipus de termòmetre cada vegada. Les temperatures orals o rectals solen ser més acurat que el tipus de termòmetre que poseu sota l’aixella.\nPer últim, no us preocupeu massa. Si esteu malalt i teniu febre, és probable que tingueu altres símptomes que suggereixen que esteu malalt. Si escoltes el teu cos, no hauràs de confiar únicament en el termòmetre per saber que alguna cosa no funciona.\nEls símptomes menys coneguts d’un atac de cor\nEl clonazepam és una substància controlada\nQuina hora del dia és la temperatura corporal més baixa?\nQuè li passa al cos quan està sol?\naliments per menjar amb colesterol elevat\ncom és un carbuncle\nprova de sang oculta positiva a l'orina\nquins són els 5 tipus d’artritis psoriàsica


Vespres Literaris: pastissos literaris, 2\n16 d’abr. 2017\nPúding d’estiu de Truman Capote\nL’ escriptor estatunidenc Truman Capote (Truman Streckfus Persons), va néixer a Nova Orleans l’any del 1924 i va morir a Los Angeles el 1984. La seva obra més famosa és A sang freda, parcialment escrita a Platja d'Aro i Palamós (va passar tres estius entre 1960 i 1962).\nDel púding d'estiu deia que era "el millor pastís que he provat mai (...) Una espècie de crema de xocolata farcida de gerds fresques."\n50 gr. de xocolata amb llet, trencat en trossos\n450gr. de gerds\n2 cullerades de sucre glaç\n1/3 tassa (80 ml) grappa o Frangélico\n4 ous, separats, més 1 clara d'ou addicional\n2 tasses (500 ml) de cafè negre fort\nCol·loqui la xocolata en un recipient sobre una cassola d'aigua bullint fins que la xocolata es fongui, a continuació, extreure el dipòsit i remoure la xocolata fins que estigui suau. Deixar refredar una mica.\nPoseu a un costat una quarta part de les gerds, a continuació, posar la resta en un bol amb el sucre en pols i dues cullerades del licor triat. Deixa macerar fins que es necessiti.\nUtilitzant la batedora elèctrica, batre els rovells d'ou i el sucre en pols en un bol gran fins que estigui pàl·lida i espessa. Afegir el mascarpone i , tot seguit, la xocolata refredada. Batre les clares d'ou a punt de neu, després barreja-ho tot.\nCol·loqui el cafè en un plat amb les dues cullerades restants del licor. Submergir els melindros breument en la barreja. A continuació, fer una capa en el recipient triat i estendre la meitat de la barreja de xocolata i una part dels gerds macerats. Repetir la operació una segona vegada. Tapar amb la xocolata restant. Refredar durant 4 hores.\nEscampar sobre el púding cacau en pols abundant i decorar amb gerds.


Concurs: Cloaca - Teatre Barcelona\nVols guanyar dues entrades per veure “Cloaca” al Versus Teatre? Continua llegint i participa en aquest concurs!\nEl passat 16 de febrer es va estrenar al Versus Teatre de Barcelona, sota la direcció d’Oscar Molina, l’obra Cloaca, el gran èxit internacional de la dramaturga holandesa Maria Goos. Cloaca es presenta per primera vegada en català traduïda per Lluis Montserrat i adaptada per l’actor i doblador Roger Pera.\nL’obra tracta sobre l’amistat de quatre homes adults i com el pas del temps i la recerca constant d’èxit, diners i poder acaba perjudicant el vincle de la relació.\nPieter és un funcionari públic que col·lecciona pintures descartades pels museus. El conflicte es desencadena quan rep una trucada que li informa que aquestes pintures han adquirit un inesperat valor i ha de retornar-les. Per tal d’ajudar-lo (o no) apareixen els seus amics: Jan, un polític ambiciós a l’espera d’un càrrec superior i amb un matrimoni que va a la deriva; Tom, un advocat desequilibrat per la seva suposada superada drogoaddicció i Marteen, un arrogant director teatral d’avantguarda i el punt discordant del grup. Per […]\nDisposem de 10 entrades dobles, cinc per a a la funció del dissabte 7 de març a les 20:30 i cinc més per la funció del diumenge 8 de març a les 18:00.\nPer participar només has de dir-nos COM ES DIU L’AUTOR D’AQUESTA OBRA? Deixa’ns la resposta en els comentaris d’aquest post. Recorda INDICAR PER A QUIN DIA PREFEREIXES GUANYAR LES ENTRADES.\nJa tenim els guanyadors! Són:\n7/3/15 a les 20:30: Montse M., Amanda L., Patrícia P., Ingrid F., Maria Lluïsa F.\n8/3/15 a les 18:00: Maria A., Mònica I., Francesc B., Oliver R., Eduardo G.\nMònica Ibàñez Milan\nEduardo Grande Cerro


Domki Pasja I Czorsztyn Polònia - Ofertes d'hotels amb els MILLORS DESCOMPTES EN LÍNIA\nVeure tots els 22 allotjaments a Czorsztyn.\nmizerna 31, Mizerna, Czorsztyn, Polònia, 34-440 - Veure al mapa\nMés informació sobre Domki Pasja I\nConvenientment situat a Maniowy, Domki całoroczne és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Domki całoroczne asseguren una estada plaentera als seus clients. Els clients de l'hotel poden gaudir de instal.lacions de barbacoa, saló, botigues a l'hotel, àrea de fumadors.\nL'ambient de Domki całoroczne es reflexa en cada habitació. calefacció, balcó/terrassa, aparell de televisió, TV satèl•lit/cable, cuina americana són només algunes de les comoditats a la vostra disposició. L'hotel ofereix meravelloses instal.lacions d'oci com esquí, pesca, parc infantil, equitació, jardí que faran de la vostra estada una experiència inoblidable. Si buscau un allotjament còmode i adequat a Maniowy, faci de Domki całoroczne la vostra llar.\nTots els tipus de viatgers (36)Parelles (5)Viatgers en solitari (2)Famílies amb infants petits (16)Famílies amb infants grans (1)Grups (13)


Un ‘màrtir’ buscant sobreviure | Actualidad | EL PAÍS Catalunya\n2015 | artur mas\nUn ‘màrtir’ buscant sobreviure\nEl president, imputat per organitzar la consulta, intenta salvar el seu futur polític\nBarcelona 30 DES 2015 - 23:19\tCET\nMas, acompanyat per cenenars d'alcaldes. Gianluca Battista\nLa política catalana gira al voltant d’Artur Mas, que començarà el 2016 com a president en funcions. El líder de Convergència, adorat per uns i rebutjat per d’altres, ha passat un any convuls, d’alegries i sobresalts. La justícia el persegueix per la organització del 9-N, amb una imputació que comparteix amb l’exvicepresidenta Joana Ortega i la consellera d’Educació Irene Rigau. Mas s’ha investit de màrtir, clamant que ho ha fet tot pels independentistes. La casualitat, o una mala previsió dels jutjats, va voler que fos un 15 d’octubre, coincidint amb l’aniversari de l’afusellament de Lluís Companys, el dia en què el president va haver d’anar a declarar. Ho va fer amb tota la pompa possible, donant-se un bany de masses i amb els alcaldes independentistes fent ben visible la seva vara per acabar de donar èpica a la seva declaració.\nEl suport al carrer però, no s’ha traduït en majoria a les urnes. Després del 9-N, Mas va plantejar avançar les eleccions per convertir-les en un plebiscit. El president va començar l’any posant pressió a Esquerra Republicana, tot intentant frenar el creixement del partit a costa de CDC. Va defensar la constitució d’una llista conjunta en la qual, aparentment, el seu protagonisme era un aspecte menor. “Puc encapçalar la llista i estic a disposició, però també la puc tancar; és a dir, puc ser el primer o puc ser l’últim. No hi ha condicions personals”, havia plantejat el 25 de novembre del 2014 en una conferència al Fòrum. Res més lluny de la realitat.\nMas va aconseguir mantenir el debat de la llista única viu quan la resta de partits el donaven per tancat. Al juliol, es va reunir amb tots els agents sobiranistes (Esquerra, CUP, ANC, i Òmnium) per acordar una fórmula electoral. Partits i entitats, excepte Convergència, estaven d’acord que una candidatura sense polítics, formada per la societat civil, convertiria el 27-S en un plebiscit sobre la independència. Però el president, fent valer la potestat de convocar eleccions, va llançar un avís: o hi havia llista amb ell o no hi hauria eleccions anticipades. La CUP es va aixecar de la taula, l’ANC s’hi va arrenglerar i ERC s’ho va empassar. A canvi de cedir, els republicans aconseguien que Mas no anés de número u a la llista. Maquillatge electoral sense efectes pràctics: situat al quart lloc de la candidatura per darrere de Raül Romeva, Carme Forcadell i Muriel Casals, el líder de Convergència tenia reservada per a ell la presidència de la Generalitat.\nLa coalició, però, va quedar lluny de la majoria absoluta, i Junts pel Sí depèn dels vots de la CUP per governar. La formació anticapitalista va posar des del principi una condició molt clara: no volia que Mas fos president. El líder de CDC ho ha intentat tot per fer-los canviar d’opinió: ha devaluat part dels seus poders en una presidència coral, ha obviat tot el seu programa econòmic amb un pla de xoc social que promet desfer part de les seves mesures de govern, i està disposat a anar a unes noves eleccions —de resultat incert per a una CDC en crisi— abans que cedir el poder a algú altre. Mas deia fa un any que no hi havia condicions personals, però ara mantenir-se a la presidència és l’única condició que posa per seguir endavant amb el procés.


Porto de Abrigo Guest House Baleal Portugal - Ofertes d'hotels amb els MILLORS DESCOMPTES EN LÍNIA\nAvenida do Mar 91A, Baleal, Baleal, Portugal, 2520-101 - Veure al mapa\nConvenientment situat a Baleal, Porto de Abrigo Guest House és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Porto de Abrigo Guest House és compromet a que la seva estada sigui el més còmoda possible. Per a la comoditat i comfort dels seus clients, l'hotel ofereix Wi-Fi gratuït en totes les habitacions, transport hotel/aeroport, habitació familiar, instal.lacions de barbacoa, lloguer de cotxes.\nL'ambient de Porto de Abrigo Guest House es reflexa en cada habitació. balcó/terrassa, nevera, forn microones, renta vaixelles, assecador de cabell són només algunes de les comoditats a la vostra disposició. L'hotel ofereix meravelloses instal.lacions d'oci com buceig, pesca, massatge, equitació, jardí que faran de la vostra estada una experiència inoblidable. Porto de Abrigo Guest House és la vostra destinació si buscau allotjament de qualitat a Baleal.\nTots els tipus de viatgers (30) Parelles (15) Viatgers en solitari (4) Famílies amb infants grans (4) Grups (7)